
Република Србија                          
Град Крагујевац                              
Градска управа за  послове

органа Града

Број: 111- 5/2021-XХII               
Дана:02.03.2021. године
Крагујевац
Начелник Градске управе за послове органа Града, у складу са одредбама члана 4. став 8. и члана 94. Закона о запосленима у аутономним покрајинама и јединицама локалне самоуправе (''Службени гласник Републике Србије'', бр. 21/2016, 113/17, 95/18, 113/17- др.закон, 95/18-др.закон и 86/19-др.закон), члана 11. и члана 12. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', број 95/16), оглашава 
                                                ЈАВНИ  КОНКУРС

за попуњавање извршилачког радног места у Градској управи за    

   послове органа Града
I Орган у коме се радно место попуњава:
Градска управа за послове органа Града, улица Трг слободе број 3, Крагујевац.
II Радно место које се попуњава:
            Послови локалног економског развоја у Секретаријату за контролу и надзор правних субјеката и локални економски развој, у Канцеларији за локални економски развој - 1 извршилац у звању  Саветника.
           Опис послова: Обавља послове промоције инвестиционих потенцијала Града; унапређење и развој инструмената локалне развојне политике којима се подстиче привлачење улагања; праћење постојећих улагања и њихово проширење, број и укупну вредност улагања и квалитета улагача; примену стандарда повољног пословног окружења и предлагање одлука о мерама за подстицање конкурентности Града у привлачењу улагања; управне и стручне послове у области локалног економског развоја; подстицање предузетништва, малих и средњих предузећа у складу са законом и одлукама Скупштине града; стварање базе података, праћењу, анализирању и давању извештаја о стању и кретању привредних активности на територији Града; сарадњу и комуникацију са републичким и другим институцијама које се баве унапређењем економског развоја и привлачењем инвестиција; представљање Града на регионалном, државном и међународном нивоу у активностима везаним за локални економски развој; сарадњу са Националном службом за запошљавање (НСЗ) у реализацији мера активне политике запошљавања; прати и помаже у изради стратешких и планских аката и програма развоја; предлаже стимулативне мера за отварање нових МСП и привлачење страних инвестиција; унапређења капацитета радне снаге, маркетинга, финансијске подршке оснивања и обезбеђења функционисања над инструментима локалног економског развоја (слободне, индустријске и радне зоне, индустријски, технолошки и научно-технолошки паркови, пословно-технички инкубатори, управљање земљиштем у циљу подстицања равоја, зоне унапређеног пословања, кол центри, јединствени шалтери и др.); припреме, реализације и надзора над програмима и пројектима локалног економског развоја; врши квантитативну и квалитативну анализу постојећих докумената којима се регулишу локалне развојне политике, њихову међусобну усаглашеност, комплементарност и хијерархију и на основу тога утврђује потребе за израдом, ревизијом, сажимањем или укидањем појединих планских докумената и аката из надлежности Града; учествовања у подстицању привлачења улагања инструментима локалне развојне политике, брине о постојећим улагањима и њиховом проширењу, броју и укупној  вредности улагања и квалитету улагача, примењује стандарде повољног  пословног окружења и припреме мера за подстицање конкурентности локалне   самоуправе у привлачењу улагања; учествовања у пружању стручне помоћи и подршке улагачу у реализацији улагања, води евиденцију улагања од локалног значаја у складу са прописима; истраживања међународних и националних развојних програма и донаторских пројеката  у функцији локалног економског развоја; истраживања и анализе потребе локалне заједнице, оправданости и изводљивости пројеката локалног економског развоја; формирања и одржавања базе података везаних за истраживање потреба код припреме пројеката локалног развоја; формирања и одржавање базе података, израда пратећих програма, информатичко-техничка подршка локалном економском развоју; обезбеђивања доступности, обрађених званичних статистичких података,  заинтересованим привредним субјектима, установама, организацијама, медијима, појединцима и др.; израде анализе достигнутог степена развоја Града, као и анализе појединих делатности полазећи од стратешких и акционих опредељења са становишта одрживости; проучавања, праћења и анализирања развоја привредних и ванпривредних делатности на територији Града, припреми оцена и мера за превазилажење негативних тенденција у развоју из различитих области; обавља и друге послове по налогу  начелника Управе, секретара секретаријата  и руководиоца Канцеларије.

             Услови за рад на радном месту: Стечено високо образовање из научне области у оквиру образовно-научног поља друштвено-хуманистичких наука, на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету,најмање три године радног искуства у струци, положен државни стручни испит,
             У изборном поступку Конкурсна комисија врши проверу и оцењивање: 
1. Стручне оспособљености за рад на радном месту увидом у податке из пријаве на јавни конкурс и приложених доказа и усмено,путем разговора са кандидатом.

2. Познавање :
- Закона о планском систему Републике Србије  (''Службени гласник Републике 
  Србије'', бр. 30/18), 
- Закона о улагањима  (''Службени гласник Републике Србије'', бр. 89/15 и 95/18), 
- Закона о запосленима у ЈЛС (''Службени гласник Републике Србије'', бр.21/16,

  113/17, 95/18,113/17-др.закон, 95/18 др.закон и 86/19-др.закон),

- Закон о контроли државне помоћи (''Службени гласник Републике 

   Србије''бр.73/19),
- Уредба о обавезним елементима  плана развоја АП и ЈЛС (''Службени 
  гласник Републике Србије'', бр.107/20),
- Уредба о условима и начину привлачења директних инвестиција (''Службени 
  гласник Републике Србије'', бр.110/16),
- Правилник о стандардима повољног пословног окружења у ЈЛС (''Службени 
  гласник Републике Србије'', бр.33/16),
  Знање:

- енглеског језика (Б2), 
- Рада на рачунару (MS Office пакет и интернет).
3. Вештина комуникације, усмено, путем разговора.

III  Место рада: Крагујевац, Трг слободе бр.3
IV Услови за запослење: 

- да је пунолетан држављанин Републике Србије; 

- да није правоснажно осуђиван на безусловну казну затвора од најмање шест  месеци;

- да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа;

- да има прописано образовање;

- да испуњава остале услове одређене законом, другим прописом и актом о систематизацији радних места.

V Пријава на конкурс са кратком биографијом садржи: име и презиме кандидата, датум и место рођења, адресу становања, број телефона, e-mail адресу, податке о образовању.

Пријава на конкурс мора бити својеручно потписана. 

Уз пријаву на конкурс кандидат подноси следећу документацију:   
- оригинал или оверена фотокопија извода из матичне књиге рођених;

- оригинал уверења о држављанству( не старије од 6 месеци);

- оверена фотокопија дипломе којом се потврђује стручна спрема;

- уверење Министарства унутрашњих послова-Полицијске управе да кандидат није правоснажно осуђиван на безусловну казну затвора од најмање шест месеци ( издато након објављивања овог конкурса);

- доказ о радном искуству у струци (потврда, решење и други акти из којих се види на којим пословима и са којом стручном спремом је стечено радно искуство);

- исправе којима се доказује да раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа; 

- оригинал или оверена фотокопија доказа о положеном државном стручном испиту за рад у државним органима. 
    Одредбом члана 9. и члана 103. Закона о општем управном поступку (ˮСл. гласник РСˮ бр. 18/16 и 95/2018-аутентично тумачење), прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама. Ако кандидат у року не поднесе личне податке неопходне за одлучивање органа, захтев за покретање поступка ће се сматрати неуредним.

Документи о чињеницама о којима се води службена евиденција су: уверење о држављанству и извод из матичне књиге рођених.

        Уколико се учесник конкурса определи да ће сам прибавити наведене доказе, у циљу бржег и ефикаснијег спровођења изборног поступка, дужан је да се о томе писмено изјасни. Изјашњење се даје у форми изјаве која се доставља уз пријаву на јавни  конкурс.

       Образац изјаве може се преузети у тексту испод јавног конкурса на интернет презентацији Града Крагујевца www.kragujevac.rs.

        Попуњену изјаву је неопходно доставити уз напред наведене доказе како би орган могао даље да поступа.
 VI   Адреса на коју се подноси пријава на јавни конкурс:

Пријаве и доказе о испуњавању услова конкурса кандидат може доставити:

- лично у Пријемну канцеларију -  хол зграде Управе града, Трг слободе брoj 3,   Крагујевац или  препорученом пошиљком у затвореној коверти са назнаком ‘’не отварати’’, Конкурсној комисији преко Градске управе за послове органа Града, Трг слободе бр. 3. Крагујевац.
VII Лице задужено за давање обавештења о конкурсу: Никола Пауновић, контакт телефон 060/234-0-286.
VIII Рок за подношење пријаве:
      Рок за подношење пријава  је 15 дана и почиње да тече наредног дана од дана када је  у  дневном листу '' Вечерње Новости''  објављено обавештење о јавном конкурсу са адресом интернет презентације на којој је објављен конкурс.
      Сви докази прилажу се у оригиналу или овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао).
       Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

IX  Трајање радног односа: 

Радни однос  се заснива  на неодређено време.
X  Провера оспособљености, знања и вештина кандидата у изборнм поступку:   

      Са кандидатима чије су пријаве благовремене, допуштене, разумљиве и потпуне, уз које су приложени сви потребни докази и који испуњавају услове за рад на оглашеном радном месту, провера стручних оспособљености, знања и вештина које се вреднују у изборном поступку, извршиће се у просторијама Градске управе за послове органа Града,  о чему ће кандидати  бити обавештени на контакте (бројеве телефона и адресе) које наведу у својим пријавама. 
Напомена: 

Сходно члану 72. и 73. Закона о запосленима у аутономним покрајинама и јединицама локалне самоуправе (''Службени гласник Републике Србије'', бр. 21/2016, 113/17, 95/18, 113/17- др.закон, 95/18-др.закон и 86/19-др.закон), пробни рад је обавезан за све који први пут заснивају радни однос у органу аутономне покрајине, јединицама локалне самоуправе или државном органу. Пробни рад за радни однос на неодређено време траје шест месеци. Службенику који не задовољи на пробном раду престаје радни однос.

Сходно члану 47.став 6. Закона о запосленима у аутономним покрајинама и јединицама локалне самоуправе (''Службени гласник Републике Србије'', бр. 21/2016, 113/17, 95/18, 113/17- др.закон, 95/18-др.закон и 86/19-др.закон) на извршилачко радно место може да се запосли и лице које нема положен државни стручни испит, али је дужно да га положи у року од шест месеци од дана заснивања радног односа, сагласно члану 131. истог закона.

Неблаговремене, непотпуне или неразумљиве пријаве и пријаве уз које нису приложени сви потребни докази у оригиналу или овереној фотокопији биће одбачене закључком Конкурсне комисије. 
Јавни конкурс спроводи Конкурсна комисија именована од стране руководиоца Градске управе за послове органа Града.
Овај конкурс се  објављује  на  интернет презентацији Града Крагујевца www.kragujevac.rs. огласној табли зграде Управе Града као и обавештење о јавном конкурсу  у  дневном листу '' Вечерње новости ''.
Сви изрази, појмови, именице и глаголи у овом конкурсу који су употребљени у мушком роду, односе се без дискриминације и на особе женског пола.

                                                                                                  НАЧЕЛНИК 
                                                                                             Јелена Бојовић
Упознат/а сам са одредбом члана 103. став 3. Закона о општем управном поступку (“Службени гласник РС“, бр. 18/16 и 95/18-аутентично тумачење), којом је прописано да у поступку који се покреће по захтеву странке орган може да изврши увид, прибавља и обрађује личне податке о чињеницама о којима се води службена евиденција када је неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним. 

Поступак покрећем ради учествовања на јавном конкурсу за попуњавање извршилачког радног места Послови локалног економског развоја у Градској управи за послове органа Града  и тим поводом дајем следећу 

И З Ј А В У

I. Сагласан/а сам да орган за потребе поступка може извршити увид, прибавити и обрадити личне податке о чињеницама о којима се води службена евиденција, који су неопходни у поступку одлучивања. 

Сагласан/а сам да се мој ЈМБГ  у складу са Законом о заштити података о личности,  користи искључиво у сврху прикупљања података неопходних за учествовање на јавном конкурсу. 

------------------------------- 

      (ЈМБГ кандидата) 

------------------------------------------------ 

------------------------------- 




  (потпис даваоца изјаве) 

       (место и датум) 

II. Иако је  орган обавезан да изврши увид, прибави и обради личне податке, изјављујем да ћу сам/а за потребе јавног конкурса прибавити и доставити органу: 

1. оргинал или оверену фотокопију уверења о држављанству; 

2. оргинал или оверену фотокопију извода из матичне књиге рођених; 

Упознат/а сам да, уколико наведене личне податке неопходне за одлучивање органа не поднесем до истека рока за подношење пријава, захтев за покретање поступка ће се сматрати неуредним. 

-----------------------------------



 
---------------------------------------

        (место и датум) 




                  (потпис даваоца изјаве)

